আর যে ব্যক্তি তাঁর মর্যাদা ও সম্মান রক্ষার প্রতি যত বেশী খেয়াল রাখবে তাঁকে ভালবেসে যতবেশী দরুদ ও সালাম পাঠ করবে তিনি তত বেশী পরিমাণে এ নূর লাভ করবেন। রাসূল (সাঃ) এর জ্যোতিকে বাতির সাথে তুলনা করা হয়েছেÑঅথচ তাঁর আধ্যাত্মিক ও আত্মিক আলো সূর্য্যরে আলোর চাইতে ঢের বেশী। সূর্য কিরণে কেবল পৃথিবীর বাহ্যিক ও উপরিভাগ আলোকিত হয়। কিন্তু তাঁর (সাঃ) আত্মার জ্যোতিতে গোটা বিশ্বের অভ্যন্তর ভাগ এবং মু’মিনদের অন্তর লোক আলোকিত হয়। এই উপমার কারণ এজন্য মনে হয় যে, বাতির আলো থেকে নিজ ইচ্ছানুযায়ী উপকৃত হওয়া যায়। সর্বক্ষণ সে উপকার লাভ করা যায় ও বাতি পর্যন্ত পৌঁছানো সহজতর এবং তা অনায়াসেই লাভ করা যায়। পক্ষান্তরে সূর্য পর্যন্ত পৌছা একেবারে দুঃসাধ্য এবং সবসময় এর থেকে উপকার লাভ করা যায় না। (দ্রঃ তফসীরে মা-আরেফুল কোরআন)